eelmine suvi, kuidas The Sea Huntersi tiim käsi Russalka  vrakist filmi tegemas. Nüüd on tunniajaline episood valmis ja esimestes riikides linastunud. Russalkast on saanud filmistaar. Läbi National Geographic Channeli ja History Televisioni kaudu jõuab antud saade rohkem kui 138 riigi sadade miljonite televaatajateni. See on suur asi, et mitte öelda reklaam nii Eestile kui ka Tallinna vanalinnale ja Russalka monumendile, millest pikalt juttu on. Samuti Eesti Meremuuseumile, kapten Vello Mässile, sukeldujatele Kaido Peremehele ja Indrek Ostratile, kes  ekspeditsioonil osalevad.    Olen Russalka filmi nüüd paar korda vaadanud ning minu arvates on tegu väga hea tulemusega. Sama arvas ka The Sea Huntersi tiim ise. Üle 120 aastane kalavõrkudes vrakk oma looga on selle filmi tõsine staar, tema pronksist propellerid säramas kui prillikivid ning puidust tekid pimeduses panevad mõtlema neist ligi sajast mehest, kes sel tormisel ööl oma elud meie merre jätsid. Aeg-ajalt seda saadet vaadates kiskusid ka silmad veidi märjaks. Millegipärast oli lugu Russalkast, Vellost,  Kaidost ja muust mulle väga sügav ja mõtlemapanev.    Inglismaa National Geographic channel näitab Russalka episoodi näiteks   . Jälgige telekavasid, eks ka muud satikanalid näitavad seda seriaali.